Na osnovu člana 14 Odluke o finansiranju sporta u Glavnom gradu („Službeni list CG- Opštinski propisi“, broj 19/24), Sekretarijat za sport Glavnog grada Podgorice raspisuje

**J A V N I  K O N K U R S**

**za raspodjelu termina za održavanje treninga na Gradskom stadionu pod Goricom** **za 2025. godinu**

**Predmet Konkursa**

Predmet Konkursa je raspodjela termina za održavanje treningafudbalskim klubovima sa sjedištem na teritoriji Glavnog grada u sadržajima „Sportski objekti“doo **-** Gradski Stadion pod Goricom na teret sredstava iz Budžeta Glavnog grada.

**Pravo učešća na konkursu i kriterijumi**

Pravo učešća na konkursu imaju fudbalski klubovi sa sjedištem na teritoriji Glavnog grada nakon isteka roka od jedne godine od dana njihovog osnivanja. Korišćenje termina za održavanje treninga u sadržajima „Sportski objekti“ **-** Gradski Stadion pod Goricom, mogu ostvariti najviše dva kluba, s tim da prioritet ima fudbalski klub čiji je osnivač Glavni grad Podgorica.

Kriterijumi za raspodjelu termina za održavanje treninga su: vrednovanje programa rada fudbalskog kluba; tradicija i društveni značaj; karakteristike takmičarskih aktivnosti u svim uzrasnim kategorijama; postignuti rezultati u prethodnoj godini; organizacija i realizacija nacionalnih i međunarodnih sportskih manifestacija u godini koja prethodi konkursu; broj reprezentativaca i postignuti rezultati takmičara; razvijenost i masovnost takmičarskog sporta.

Potrebna dokumentacija

 Uz prijavu na konkurs sportska organizacija podnosi:

 - program rada sportske organizacije za narednu godinu koji se podnosi na propisanom obrascu,

 - rješenje o upisu u Registar sportskih organizacija u skladu sa Zakonom o sportu,

 - potvrdu iz Uprave za inspekcijske poslove da protiv sportske organizacije nije pokrenut postupak

 privremene zabrane obavljanja sportske djelatnosti (ne starija od 30 dana),

 - potvrdu iz Centralne banke CG da sportskom subjektu nijesu blokirani računi(ne starija od 30 dana),

 - potvrdu od organa uprave nadležnog za poslove utvrđivanja, kontrole i naplate javnih prihoda da sportski

 subjekt nema neizmirenih poreskih obaveza do 31. decembra prethodne godine,

 - potvrdu nacionalnog sportskog saveza, kojom se potvrđuje tačnost rezultata klubova,

 - izjavu ovlašćenog lica u sportskoj organizaciji o istinitosti podataka navedenih u prijavi za konkurs –

 ovjerena od strane suda, organa lokalne uprave nadležnog za poslove ovjeravanja ili notara.

**Utvrđivanje rang liste**

Vrednovanje programa rada i utvrđivanje rang liste fudbalskih klubova koji ispunjavaju uslove za dodjelu termina izvršiće Komisija u skladu sa uslovima i kriterijumima iz Odluke o finansiranju sporta u Glavnom gradu, Pravilnika o bližim kriterijumima za raspodjelu sredstava sportskim subjektima i Poslovnikom o radu Komisije.

Rang lista objavljuje se na internet stranici Glavnog grada u roku od deset dana od dana isteka konkursa.

Učesnik konkursa ima pravo prigovora na rang listu koji se podnosi preko Komisije za Službu glavnog administratora u roku od 8 dana od dana njenog objavljivanja.

Konkurs je otvoren 15 dana od dana objavljivanja u dnevnom listu „Pobjeda“, na internet sajtu Glavnog grada i oglasnoj tabli Sekretarijata za sport.

Prijava na konkurs se podnosi na: prijavnom obrascu T1 za ekipne sportove i isti se može preuzeti na web sajtu Glavnog grada: www.podgorica.me i u prostorijama Sekretarijata za sport.

Prijava na Konkurs sa svim traženim uslovima dostavlja se u zatvorenoj koverti u prostorijama Sekretarijata za sport, ulica Marka Miljanova broj 4 (zgrada Muzeja i galerije Podgorica) sa naznakom za “Javni konkurs” i nazivom sportske organizacije.

Neblagovremene i nepotpune prijave, kao i prijave koje nijesu sačinjene na propisanom obrascu neće se razmatrati.

Informacije o svim pitanjima od značaja za učešće na konkursu mogu se dobiti svakog radnog dana u Sekretarijatu za sport, na tel. 020/225-168 ili putem e-maila: sekretarijatzasport@podgorica.me.